חתונתה של מיוריאל

חתונתה של מיוריאל (באנגלית: Muriel's Wedding) הוא סרט דרמה קומית אוסטרלי משנת 1994, בבימויו של פי. ג’יי. הוגן, שגם כתב את התסריט. בסרט מככבים טוני קולט, רייצ'ל גריפית'ס, ג'יני דריינן, סופי לי וביל האנטר. העלילה מתמקדת במיוריאל המגושמת מבחינה חברתית, וחלומה הגדול לחתונה זוהרת, ושיפור חייה, בכך שתעזוב את עיירת הולדתה הנידחת, ותעבור לעיר הגדולה, סידני. הסרט היה מועמד לפרסים רבים, בהם פרס גלובוס הזהב לשחקנית הטובה ביותר - סרט קומדיה או מוזיקלי לטוני קולט. מיוריאל הסלופ (טוני קולט) היא צעירה חסרת כישורים חברתיים, הסובלת מלעג מצד חברותיה הרדודות והאגואיסטיות. היא מבלה את זמנה בהאזנה לשירי להקת אבבא, ובחלומות בהקיץ על חתונה נוצצת, שתוציא אותה מעיירת הולדתה המשמימה, ותרחיק אותה מאביה השתלטן, ביל, פוליטיקאי מושחת, המבזה את אשתו ואת חמשת ילדיו. טוני קולט – מיוריאל הסלופ ביל האנטר – ביל הסלופ רייצ'ל גריפית'ס – רונדה אפינסטל סופי לי – טניה דגאנו ג'יני דריינן – בטי הסלופ ג'ני נווינסון – דידרי צ'יימברס דניאל לאפיין – דייוויד ואן ארקל מאט דיי – ברייס נובס רוז המונד – שריל בלינדה ג'ארט – ג'נין פיפה גרנדיסון – ניקול דניאל ויילי – פרי הסלופ גבי מילגייט – ג'ואני הסלופ כריס הייווד – קן בלאנדל העיירה טוויד הידס שימשה כאתר צילומים של העיירה הבדיונית פורפס ספיט, אם כי הסצנה בה מיוריאל ורונדה עוזבות את פורפס ספיט צולמה בקולנגאטה. אתרי צילומים נוספים היו מורטון איילנד, דרלינגהרסט, גולד קוסט, פרמאטה, קינגספורד, סרפרז פרדייז וסידני. כדי לגלם את מיוריאל, טוני קולט העלתה במשקלה 18 ק"ג בשבעה שבועות. הסרט קיבל ביקורת חיוביות וציון של 78% באתר Rotten Tomatoes המבוסס על 40 ביקורות, עם ממוצע משוקלל של 6.9 מתוך 10. באתר Metacritic קיבל הסרט ציון של 63 מתוך 100 על סמך 14 ביקורות. רוג'ר איברט מהשיקגו סאן-טיימס כתב שהסרט "חסר רחמים בתיאור החברה הפרובינציאלית, ובכל זאת הוא מגלה חיבה אדירה לניצוליו המוזרים ... [יש] בו הרבה צחוקים גדולים וקטנים, אך גם זרם-סמוי מלנכולי, החושף את עצמו כלפי סוף הסרט בסדרת הפתעות והתפתחויות בלתי צפויות ... " הקרנת הבכורה של הסרט נערכה בפסטיבל הסרטים הבינלאומי בטורונטו בספטמבר 1994. חודש אחר כך הוא יצא לאקרנים באוסטרליה. סך ההכנסות של הסרט בארצות הברית היו 15,119,639 דולר. המוזיקה של להקת אבבא עומדת במרכז הסרט. הפזמונאים ביורן אולבאוס ובני אנדרסון נתנו רשות לשימוש בשיריהם בסרט, ולעבד את הלהיט "Dancing Queen" לתזמורת. שירים נוספים של הלהקה שמושמעים בסרט הם "מאמה מיה", "Waterloo", "פרננדו", ‏ו-"I Do, I Do, I Do, I Do, I Do". שירים אחרים בסרט כוללים את "Sugar Baby Love" של להקת הרובטס, "The Tide Is High" של להקת בלונדי, "I Go to Rio" של פיטר אלן, "Happy Together" של להקת הצבים, ו"אווה מריה" של שוברט. מדיה וקבצים בנושא חתונתה של מיוריאל בוויקישיתוף אתר האינטרנט הרשמי של חתונתה של מיוריאל "חתונתה של מיוריאל", במסד הנתונים הקולנועיים IMDb (באנגלית) "חתונתה של מיוריאל", באתר נטפליקס "חתונתה של מיוריאל", באתר AllMovie (באנגלית) "חתונתה של מיוריאל", באתר Rotten Tomatoes (באנגלית) "חתונתה של מיוריאל", באתר Box Office Mojo (באנגלית) "חתונתה של מיוריאל", באתר Metacritic (באנגלית) "חתונתה של מיוריאל", באתר אידיבי "חתונתה של מיוריאל", תסריט הסרט באתר Scripts.com (באנגלית) "חתונתה של מיוריאל", במסד הנתונים הקולנועיים KinoPoisk (ברוסית) "The wedding belle" by Stephen Lowenstein, The Guardian, 22 October 2000 "Where you can recreate your favourite movie scenes in Queensland" by Sarah Motherwell, The Courier-Mail, 12 November 2015 Thise, Mark (2008). Hollywood Winners & Losers A to Z. Hal Leonard Corporation. p. 35. "Muriel's Wedding". "Muriel's Wedding". Ebert, Roger (17 במרץ 1995). "Muriel's Wedding Movie Review (1995)". Chicago Sun-Times. נבדק ב-31 בינואר 2010. {{cite web}}: (עזרה) "Muriel's Wedding (1995) – Weekend Box Office Results". Box Office Mojo. 1995. נבדק ב-31 בינואר 2010. {{cite web}}: (עזרה)